ประกาศโรงงานยาสูบ กระทรวงการคลังประกาศโรงงานยาสูบกระทรวงการคลังเรื่องโครงสร้างและการจัดส่วนงานในการบริหารงาน และสถานที่ติดต่อเพื่อขอรับข้อมูลข่าวสารของโรงงานยาสูบกระทรวงการคลัง[๑] ด้วยโรงงานยาสูบกระทรวงการคลัง พิจารณาแล้วเห็นเป็นการสมควรให้ปรับปรุงและแก้ไขเพิ่มเติมประกาศโรงงานยาสูบ กระทรวงการคลัง เรื่อง โครงสร้างและการจัดส่วนงานในการบริหารงานและสถานที่ติดต่อเพื่อขอรับข้อมูลข่าวสารของโรงงานยาสูบกระทรวงการคลัง ฉบับลงวันที่ ๑๓ มิถุนายน ๒๕๕๗เนื่องจากข้อมูลและรายละเอียดของประกาศฯ มีการเปลี่ยนแปลงแตกต่างไปจากเดิมตลอดจนเพื่อให้ข้อมูลข่าวสารของโรงงานยาสูบ กระทรวงการคลัง เป็นข้อมูลที่ถูกต้องและเป็นปัจจุบันเพื่อให้ประชาชนเข้าตรวจดูได้นั้นโรงงานยาสูบกระทรวงการคลัง จึงขอยกเลิกประกาศฯ ดังกล่าวข้างต้น และเห็นควรให้ใช้ประกาศฉบับนี้แทนดังมีรายละเอียดดังนี้ตอนที่ ๑การอำนวยการ และการบริหารงาน โรงงานยาสูบกระทรวงการคลัง เป็นรัฐวิสาหกิจในสังกัดกระทรวงการคลังมีผู้อำนวยการยาสูบเป็นผู้บริหารสูงสุด รับผิดชอบการบริหารงานโดยมีการอำนวยการและการบริหารงาน ดังนี้๑. การอำนวยการ๑.๑ให้มีคณะกรรมการคณะหนึ่ง ซึ่งมีรัฐมนตรีแต่งตั้ง เรียกว่า คณะกรรมการอำนวยการโรงงานยาสูบกระทรวงการคลัง มีจำนวนอย่างน้อยห้าคนแต่ไม่เกินสิบห้าคนสำหรับประธานกรรมการ ให้รัฐมนตรีแต่งตั้ง๑.๒คณะกรรมการอำนวยการโรงงานยาสูบ กระทรวงการคลังมีอำนาจหน้าที่รับผิดชอบควบคุมการบริหารงานและกำหนดนโยบายในการบริหารงานโดยทั่วไปของโรงงานยาสูบ ซึ่งกำหนดให้มีการประชุมคณะกรรมการ เพื่อพิจารณาเรื่องต่าง ๆที่ผู้อำนวยการยาสูบนำเสนอหารืออย่างน้อย เดือนละ ๑ ครั้ง๒. การบริหารงาน๒.๑รัฐมนตรีว่าการกระทรวงการคลังเป็นผู้แต่งตั้งผู้อำนวยการยาสูบเป็นหัวหน้าบริหารงานโรงงานยาสูบและได้รับมอบอำนาจจากรัฐมนตรีว่าการกระทรวงการคลัง ให้มีหน้าที่รับผิดชอบควบคุมกำกับดูแลกำหนดนโยบายการบริหารงานให้สอดคล้องเป็นไปตามนโยบายของคณะกรรมการอำนวยการโรงงานยาสูบกระทรวงการคลัง และรัฐมนตรีว่าการกระทรวงการคลัง๒.๒ในการบริหารงานของผู้อำนวยการยาสูบให้มีอำนาจหน้าที่รับผิดชอบในการบริหารงานโรงงานยาสูบทั้งสิ้นแต่หากจำเป็นต้องจัดให้มี ระเบียบว่าด้วยการปฏิบัติอื่นใดสำหรับเป็นบรรทัดฐานในการบริหารงานของโรงงานยาสูบผู้อำนวยการยาสูบจะต้องเสนอขอรับความเห็นชอบจากคณะกรรมการอำนวยการโรงงานยาสูบกระทรวงการคลัง ก่อนประกาศใช้๒.๓ในการบริหารงานของผู้อำนวยการยาสูบ จะมีรองผู้อำนวยการยาสูบอีกจำนวน ๕ คน คือรองผู้อำนวยการยาสูบด้านบริหาร รองผู้อำนวยการยาสูบด้านโรงงานผลิตยาสูบรองผู้อำนวยการยาสูบด้านบริหารจัดการผลิต รองผู้อำนวยการยาสูบด้านตลาดและรองผู้อำนวยการยาสูบด้านใบยา เพื่อช่วยเหลือผู้อำนวยการยาสูบในการบริหารงานมีการจัดส่วนงานดังนี้๒.๓.๑ส่วนงานที่ขึ้นตรงต่อผู้อำนวยการยาสูบ ประกอบด้วย๒.๓.๑.๑ฝ่ายตรวจสอบภายใน๒.๓.๑.๒ฝ่ายอำนวยการและสื่อสารองค์กร๒.๓.๑.๓สำนักคุณภาพความปลอดภัย และสิ่งแวดล้อม๒.๓.๑.๔ผู้ตรวจการ (ไม่มีฐานะเป็นส่วนงาน)๒.๓.๒กลุ่มภารกิจด้านบริหาร ประกอบด้วย๒.๓.๒.๑ฝ่ายทรัพยากรบุคคล๒.๓.๒.๒ฝ่ายบัญชีและการเงิน๒.๓.๒.๓ฝ่ายบริการกลาง๒.๓.๒.๔ฝ่ายยุทธศาสตร์องค์กร๒.๓.๒.๕สำนักงบประมาณ๒.๓.๒.๖สำนักเทคโนโลยีสารสนเทศ๒.๓.๒.๗สำนักกฎหมาย๒.๓.๓กลุ่มภารกิจด้านโรงงานผลิตยาสูบ ประกอบด้วย๒.๓.๓.๑ฝ่ายโรงงานผลิตยาสูบ ๓๒.๓.๓.๒ฝ่ายโรงงานผลิตยาสูบ ๔๒.๓.๓.๓ฝ่ายโรงงานผลิตยาสูบ ๕๒.๓.๓.๔สำนักงานโครงการย้ายโรงงานผลิตยาสูบ สวนอุตสาหกรรมโรจนะ จังหวัดพระนครศรีอยุธยา๒.๓.๓.๕ส่วนงานโครงการย้ายโรงงานผลิตยาสูบ สำนักงานใหญ่ คลองเตย๒.๓.๔กลุ่มภารกิจด้านบริหารจัดการผลิต ประกอบด้วย๒.๓.๔.๑ฝ่ายวิศวกรรมและพัฒนา๒.๓.๔.๒ฝ่ายวิจัยและพัฒนา๒.๓.๔.๓ฝ่ายวางแผนการผลิต๒.๓.๔.๔ฝ่ายจัดหาและรักษาพัสดุ๒.๓.๔.๕สำนักการพิมพ์๒.๓.๕กลุ่มภารกิจด้านตลาด ประกอบด้วย๒.๓.๕.๑ฝ่ายตลาด๒.๓.๕.๒ฝ่ายขาย๒.๓.๕.๓ฝ่ายการแพทย์๒.๓.๕.๔สำนักป้องกันบุหรี่ผิดกฎหมาย๒.๓.๖กลุ่มภารกิจด้านใบยา ประกอบด้วย๒.๓.๖.๑ฝ่ายใบยา๒.๓.๖.๒สายงานผู้ชำนาญการปรุง (ไม่มีฐานะเป็นส่วนงาน)๒.๓.๖.๓สายงานผู้ชำนาญการใบยา (ไม่มีฐานะเป็นส่วนงาน)ตอนที่ ๒แผนผังการจัดส่วนงานโรงงานยาสูบ กระทรวงการคลัง ตอนที่ ๓ขอบเขตหน้าที่ความรับผิดชอบของแต่ละส่วนงานตามโครงสร้างและการจัดส่วนงานในการบริหารงานโรงงานยาสูบกระทรวงการคลัง ๑. ส่วนงานที่ขึ้นตรงต่อผู้อำนวยการยาสูบ๑.๑ ฝ่ายตรวจสอบภายใน มีผู้อำนวยการฝ่ายตรวจสอบภายในเป็นผู้รับผิดชอบการบริหารงาน๑.๑.๑มีหน้าที่รับผิดชอบในการตรวจสอบเพื่อให้ความเชื่อมั่น ประกอบด้วยการสอบทานกระบวนการปฏิบัติงานการประเมินความเพียงพอของนโยบาย ระเบียบ วิธีปฏิบัติการบริหารความเสี่ยง การควบคุมภายในและการกำกับดูแลกิจการที่ดีของโรงงานยาสูบว่ามีความเพียงพอ มีประสิทธิภาพ ประสิทธิผลและให้คำแนะนำปรึกษาแก่หน่วยงานเกี่ยวกับระบบการควบคุมภายในการส่งเสริมการกำกับดูแลที่ดี และกฎระเบียบ ข้อบังคับ๑.๑.๒โครงสร้างและการจัดส่วนงานในการบริหารงานดังนี้๑.๑.๒.๑กองธุรการ๑.๑.๒.๒ผู้ตรวจสอบ๑.๒ฝ่ายอำนวยการและสื่อสารองค์กร มีผู้อำนวยการฝ่ายอำนวยการและสื่อสารองค์กรเป็นผู้รับผิดชอบการบริหารงาน๑.๒.๑ มีหน้าที่รับผิดชอบ ดำเนินงานด้านเลขานุการ งานสารบรรณงานประชาสัมพันธ์ งานการประชุมและรายงานรวมทั้งงานในส่วนที่เป็นกิจกรรมของผู้อำนวยการยาสูบ รองผู้อำนวยการยาสูบผู้ตรวจการ ผู้ชำนาญการปรุง และผู้ชำนาญการใบยาตลอดจนมีหน้าที่รับผิดชอบงานหรือกิจกรรมต่าง ๆที่ไม่ได้กำหนดให้อยู่ในความรับผิดชอบของหน่วยงานใด๑.๒.๒โครงสร้างและการจัดส่วนงานในการบริหารงานดังนี้๑.๒.๒.๑กองบริหารทั่วไป๑.๒.๒.๒กองเลขานุการ๑.๒.๒.๓กองการประชุม๑.๒.๒.๔กองสื่อสารองค์กร๑.๒.๒.๕กองส่งเสริมภาพลักษณ์๑.๓สำนักคุณภาพความปลอดภัย และสิ่งแวดล้อม มีหัวหน้าสำนักคุณภาพความปลอดภัยและสิ่งแวดล้อมเป็นผู้รับผิดชอบการบริหารงาน๑.๓.๑มีหน้าที่รับผิดชอบควบคุม ดูแล ส่งเสริมและสนับสนุนงานด้านความปลอดภัย อาชีวอนามัยและสภาพแวดล้อมในการทำงาน งานด้านสิ่งแวดล้อมและงานด้านพัฒนาคุณภาพงานของโรงงานยาสูบให้เป็นไปตามมาตรฐาน๑.๓.๒โครงสร้างและการจัดส่วนงานในการบริหารงานดังนี้๑.๓.๒.๑กองบริหารทั่วไป๑.๓.๒.๒กองพัฒนาคุณภาพงาน๑.๓.๒.๓กองความปลอดภัย๑.๓.๒.๔กองสิ่งแวดล้อม๑.๔ผู้ตรวจการ มีหน้าที่รับผิดชอบตรวจตรา ดูแลกิจการของส่วนงานต่าง ๆตามที่ผู้อำนวยการยาสูบมอบหมาย และให้ประสานงานกับหน่วยงานที่รับผิดชอบ ในการดูแลการดำเนินงานในสถานที่รวมทั้งดูแลความเรียบร้อยบริเวณสถานที่ตั้งของส่วนงานนั้น และปฏิบัติงานอื่น ๆ ตามที่ได้รับมอบหมายโดยไม่มีฐานะเป็นส่วนงาน๒. กลุ่มภารกิจด้านบริหาร๒.๑ฝ่ายทรัพยากรบุคคล มีผู้อำนวยการฝ่ายทรัพยากรบุคคล เป็นผู้รับผิดชอบการบริหารงาน๒.๑.๑มีหน้าที่รับผิดชอบวางแผน อำนวยการ กำกับการ ประสานงานในการบริหารบุคคลดำเนินการวางแผนกำลังคนและสรรหาบุคลากรการจัดทำและควบคุมอัตรากำลัง ตลอดจนการปรับปรุงองค์กร และระบบงานให้เหมาะสมการฝึกอบรมและพัฒนาพนักงาน การประเมินผลการปฏิบัติงานเพื่อเพิ่มประสิทธิภาพบุคคลงานผลประโยชน์ตอบแทนในด้าน การบริหารเงินเดือนและค่าจ้าง การสวัสดิการการบริหารแรงงานสัมพันธ์ และงานวินัยและร้องทุกข์๒.๑.๒โครงสร้างและการจัดส่วนงานในการบริหารงานดังนี้๒.๑.๒.๑กองบริหารทั่วไป๒.๑.๒.๒กองวางแผนทรัพยากรบุคคล๒.๑.๒.๓กองบริหารผลตอบแทน๒.๑.๒.๔กองพัฒนาทรัพยากรบุคคล๒.๑.๒.๕กองบุคลากรสัมพันธ์๒.๑.๒.๖ กองบริหารจัดการกองทุนสำรองเลี้ยงชีพพนักงานยาสูบ๒.๒ ฝ่ายบัญชีและการเงิน มีผู้อำนวยการฝ่ายบัญชีและการเงินเป็นผู้รับผิดชอบการบริหารงาน๒.๒.๑ มีหน้าที่รับผิดชอบดำเนินการ บริหารงานด้านบัญชีการเงิน การธนาคารการจัดหาแหล่งเงินทุน และพัสดุ ต้นทุนการผลิต การประกันภัย การตรวจสอบบัญชีการบริหารเงินเดือนและค่าจ้าง ตลอดจนวางระบบและควบคุมการจัดทำบัญชีการเงินบัญชีต้นทุน และโครงการต่าง ๆ รวมทั้งรับผิดชอบการวิเคราะห์ข้อมูลจัดทำรายงานการพยากรณ์ภาวะทางเศรษฐกิจ พฤติกรรมและแนวโน้มของราคาต้นทุน กำไรปริมาณการใช้ อัตราการสูญเสียและระดับคงคลังของวัตถุดิบ รวมทั้งปัจจัยการผลิตต่างๆ๒.๒.๒โครงสร้างและการจัดส่วนงานในการบริหารงานดังนี้๒.๒.๒.๑กองบริหารทั่วไป๒.๒.๒.๒กองบัญชีประมวล๒.๒.๒.๓กองบริหารต้นทุน๒.๒.๒.๔กองบัญชีรายได้และภาษี๒.๒.๒.๕กองบริหารการเงิน๒.๒.๒.๖กองบัญชีตรวจจ่าย๒.๒.๒.๗กองรับและจ่ายเงิน๒.๓ฝ่ายบริการกลาง มีผู้อำนวยการฝ่ายบริการกลางเป็นผู้รับผิดชอบการบริหารงาน๒.๓.๑มีหน้าที่รับผิดชอบ งานด้านการรักษาความปลอดภัย งานบริการยานพาหนะของโรงงานยาสูบงานดูแลอาคารสถานที่ภายในโรงงานยาสูบ๒.๓.๒โครงสร้างและการจัดส่วนงานในการบริหารงานดังนี้๒.๓.๒.๑กองบริหารทั่วไป๒.๓.๒.๒กองรักษาความปลอดภัย๒.๓.๒.๓กองบริการยานพาหนะ๒.๓.๒.๔กองการสถานที่๒.๔ฝ่ายยุทธศาสตร์องค์กร มีผู้อำนวยการฝ่ายยุทธศาสตร์องค์กรเป็นผู้รับผิดชอบการบริหารงาน๒.๔.๑มีหน้าที่รับผิดชอบศึกษาถึงความเป็นไปได้ของโครงการลงทุนหรือโครงการริเริ่มใหม่ ๆในเชิงธุรกิจเพื่อการขยายงานธุรกิจปัจจุบัน หรือการขยายไปสู่ธุรกิจใหม่หรือตลาดใหม่เพื่อให้โรงงานยาสูบมีทางเลือก และมีโอกาสในการเพิ่มรายได้และเติบโตในธุรกิจต่อไปในอนาคตประสานงานในการจัดทำแผนวิสาหกิจ แผนงาน/โครงการ แผนปฏิบัติการ การประเมินผลและเก็บรวบรวมข้อมูลสถิติตลอดจนการวิเคราะห์ข้อมูลเพื่อเป็นประโยชน์ต่อการวางแผนและการตัดสินใจของฝ่ายบริหารพร้อมทั้งจัดทำระบบมูลค่า เชิงเศรษฐศาสตร์ ระบบบริหารความเสี่ยง ระบบควบคุมภายในระบบประเมินคุณภาพองค์กร๒.๔.๒โครงสร้างและการจัดส่วนงานในการบริหารงานดังนี้๒.๔.๒.๑กองบริหารทั่วไป๒.๔.๒.๒กองแผนยุทธศาสตร์๒.๔.๒.๓กองระบบประเมินคุณภาพองค์กร๒.๔.๒.๔กองบริหารความเสี่ยง๒.๕สำนักงบประมาณ มีหัวหน้าสำนักงบประมาณ เป็นผู้รับผิดชอบการบริหารงาน๒.๕.๑มีหน้าที่รับผิดชอบวางแผน อำนวยการ ประสานงาน จัดทำงบประมาณ บริหาร ควบคุม ติดตามประเมินผลการใช้งบประมาณของส่วนงานต่าง ๆ รวมทั้งวิเคราะห์และพัฒนาระบบการงบประมาณของโรงงานยาสูบ๒.๕.๒โครงสร้างและการจัดส่วนงานในการบริหารงานดังนี้๒.๕.๒.๑กองบริหารทั่วไป๒.๕.๒.๒กองงบประมาณ๒.๕.๒.๓กองบริหารและควบคุมงบประมาณ๒.๕.๒.๔กองวิเคราะห์และประเมินผล๒.๕.๒.๕กองกำกับติดตามและพัฒนาระบบงบประมาณ๒.๖สำนักเทคโนโลยีสารสนเทศ มีหัวหน้าสำนักเทคโนโลยีสารสนเทศเป็นผู้รับผิดชอบการบริหารงาน๒.๖.๑มีหน้าที่รับผิดชอบในการบริการความเชี่ยวชาญทั้งทางด้านการให้บริการระบบงานสารสนเทศและบริการจัดเตรียมข้อมูลประมวลผลด้วยเครื่องคอมพิวเตอร์ รวมทั้งการใช้อุปกรณ์สำนักงานด้วยระบบการสื่อสารทางอิเล็กทรอนิคส์หรือระบบการสื่อสารติดต่อทางไกล เพื่อสนับสนุนฝ่ายบริหารให้มีข้อมูลที่ทันสมัยรวดเร็วและพอเพียงต่อการวางแผนและควบคุมประเมิน ผลการดำเนินงานด้านต่าง ๆ อาทิการตลาดและการจัดจำหน่าย การผลิต การจัดหาและคลังสินค้า การจัดการด้านบัญชีและการเงินและการจัดการด้านทรัพยากรบุคคล เป็นต้น๒.๖.๒โครงสร้างและการจัดส่วนงานในการบริหารงานดังนี้๒.๖.๒.๑กองวิเคราะห์สารสนเทศ๒.๖.๒.๒กองพัฒนาระบบสารสนเทศ๒.๖.๒.๓กองพัฒนาระบบสนับสนุน๒.๖.๒.๔กองเทคนิคและเครือข่าย๒.๖.๒.๕กองแผนงานสารสนเทศ๒.๗สำนักกฎหมาย มีหัวหน้าสำนักกฎหมาย เป็นผู้รับผิดชอบการบริหารงาน๒.๗.๑มีหน้าที่รับผิดชอบงานด้านกฎหมาย ระเบียบ ข้อบังคับ ประกาศและคำสั่งของโรงงานยาสูบ ให้คำปรึกษาด้านวิชาการกฎหมายปัญหากฎหมายและระเบียบแก่หน่วยงาน ในโรงงานยาสูบ ตีความวินิจฉัย ข้อกฎหมายดำเนินคดีและการจัดทำสัญญารวมถึงการประสานงานกับหน่วยราชการในกรณีที่มีปัญหาข้อกฎหมายและระเบียบเกิดขึ้น๒.๗.๒โครงสร้างและการจัดส่วนงานในการบริหารงานดังนี้๒.๗.๒.๑กองบริหารทั่วไป๒.๗.๒.๒กองนิติการ๒.๗.๒.๓กองสัญญา๒.๗.๒.๔กองพัฒนากฎหมายและระเบียบ๓. กลุ่มภารกิจด้านโรงงานผลิตยาสูบ๓.๑ฝ่ายโรงงานผลิตยาสูบ ๓ มีผู้อำนวยการฝ่ายโรงงานผลิตยาสูบ ๓เป็นผู้รับผิดชอบการบริหารงาน๓.๑.๑มีหน้าที่รับผิดชอบต่อเป้าหมายและแผนการปฏิบัติการผลิตบุหรี่ให้ได้ผลผลิตและคุณภาพสูงสุดโดยมีค่าใช้จ่ายต่ำสุดดูแลรักษาเครื่องจักร วิเคราะห์ข้อมูล ควบคุม/พัฒนา และประสานงานทั้งหน่วยงานภายนอกและภายในเพื่อให้การดำเนินงานเป็นไปตามเป้าหมายอย่างมีประสิทธิภาพ๓.๑.๒โครงสร้างและการจัดส่วนงานในการบริหารงานดังนี้๓.๑.๒.๑งานธุรการ ๓๓.๑.๒.๒กองการยาเส้นพอง ๓๓.๑.๒.๓กองการใบยา ๓๓.๑.๒.๔กองการมวนและบรรจุ ๓๓.๑.๒.๕กองซ่อมบำรุง๓.๒ฝ่ายโรงงานผลิตยาสูบ ๔ มีผู้อำนวยการฝ่ายโรงงานผลิตยาสูบ ๔เป็นผู้รับผิดชอบการบริหารงาน๓.๒.๑มีหน้าที่รับผิดชอบต่อเป้าหมายและแผนการปฏิบัติการผลิตบุหรี่ให้ได้ผลผลิตและคุณภาพสูงสุด โดยมีค่าใช้จ่ายต่ำสุดดูแลรักษาเครื่องจักร วิเคราะห์ข้อมูล ควบคุม/พัฒนา และประสานงานทั้งหน่วยงานภายนอกและภายในเพื่อให้การดำเนินงานเป็นไปตามเป้าหมายอย่างมีประสิทธิภาพ๓.๒.๒โครงสร้างและการจัดส่วนงานในการบริหารงานดังนี้๓.๒.๒.๑งานธุรการ ๔๓.๒.๒.๒กองการใบยา ๔๓.๒.๒.๓กองการมวนและบรรจุ ๔๓.๒.๒.๔กองซ่อมบำรุง ๔๓.๓ฝ่ายโรงงานผลิตยาสูบ ๕ มีผู้อำนวยการฝ่ายโรงงานผลิตยาสูบ ๕เป็นผู้รับผิดชอบการบริหารงาน๓.๓.๑มีหน้าที่รับผิดชอบต่อเป้าหมายและแผนการปฏิบัติการผลิตบุหรี่ให้ได้ผลผลิตและคุณภาพสูงสุด โดยมีค่าใช้จ่ายต่ำสุดดูแลรักษาเครื่องจักร วิเคราะห์ข้อมูล ควบคุม/พัฒนา และประสานงานทั้งหน่วยงานภายนอกและภายในเพื่อให้การดำเนินงานเป็นไปตามเป้าหมายอย่างมีประสิทธิภาพ๓.๓.๒โครงสร้างและการจัดส่วนงานในการบริหารงานดังนี้๓.๓.๒.๑งานธุรการ ๕๓.๓.๒.๒กองการใบยา ๕๓.๓.๒.๓กองการมวนและบรรจุ ๕๓.๓.๒.๔กองซ่อมบำรุง ๕๓.๔สำนักงานโครงการย้ายโรงงานผลิตยาสูบ สวนอุตสาหกรรมโรจนะ จังหวัดพระนครศรีอยุธยามีหัวหน้าสำนักงานโครงการฯ เป็นผู้รับผิดชอบในการบริหารงาน๓.๔.๑มีหน้าที่รับผิดชอบในการช่วยรองผู้อำนวยการยาสูบด้านโรงงานผลิตยาสูบควบคุมงานด้านการก่อสร้างอาคาร และระบบในอาคาร งานภูมิสถาปัตยกรรม ระบบสาธารณูปโภคและระบบเสริมการผลิต รวมถึงงานด้านธุรการ ฯลฯของโครงการก่อสร้างโรงงานผลิตยาสูบแห่งใหม่ ณ สวนอุตสาหกรรมโรจนะจังหวัดพระนครศรีอยุธยา๓.๔.๒โครงสร้างและการจัดส่วนงานในการบริหารงาน ประกอบด้วย วิศวกรประจำสำนักงานฯ๓.๕ส่วนงานโครงการย้ายโรงงานผลิตยาสูบ สำนักงานใหญ่ คลองเตย มีหัวหน้าส่วนงานโครงการฯเป็นผู้รับผิดชอบการบริหารงาน๓.๕.๑มีหน้าที่รับผิดชอบในการช่วยรองผู้อำนวยการยาสูบด้านโรงงานผลิตยาสูบควบคุมดูแลการดำเนินงานด้านธุรการของส่วนงานโครงการย้ายโรงงานผลิตยาสูบสำนักงานใหญ่ คลองเตย เช่น งานด้านเอกสาร ระบบสารบรรณ จัดทำงบประมาณประจำปีกำกับดูแลบัญชีทรัพย์สิน ติดต่อประสานงานและจัดประชุมกับหน่วยงานต่าง ๆที่เกี่ยวข้องทั้งภายในและภายนอกโรงงานยาสูบ ตลอดจนรายงานผลการปฏิบัติงานและสรุปผลการดำเนินงานทั้งโครงการ เสนอรองผู้อำนวยการยาสูบด้านโรงงานผลิตยาสูบ๓.๕.๒โครงสร้างและการจัดส่วนงานในการบริหารงาน ประกอบด้วย กองบริหารทั่วไป๔. กลุ่มภารกิจด้านบริหารจัดการผลิต๔.๑ฝ่ายวิศวกรรมและพัฒนามีผู้อำนวยการฝ่ายวิศวกรรมและพัฒนาเป็นผู้รับผิดชอบการบริหารงาน๔.๑.๑มีหน้าที่รับผิดชอบและดำเนินการเกี่ยวกับงานด้านวิศวกรรม และสถาปัตยกรรม การผลิตการจัดหา การให้บริการ การซ่อมบำรุงรักษาเครื่องจักร เครื่องกลอุปกรณ์การผลิตพลังงาน และสาธารณูปโภคการซ่อมบำรุงดูแล อาคาร สิ่งปลูกสร้างและบริเวณที่เป็นทรัพย์สินโรงงานยาสูบ การวางแผนการซ่อมบำรุงรักษาเครื่องจักรเครื่องกล อุปกรณ์การผลิต และการผลิต การจัดหาอะไหล่ทั้งจากในประเทศและต่างประเทศให้สอดคล้องกับแผนงานการผลิตบุหรี่ของโรงงานยาสูบ ตลอดจนการรับจ้างดำเนินการให้กับส่วนงานภายนอก๔.๑.๒โครงสร้างและการจัดส่วนงานในการบริหารงานดังนี้๔.๑.๒.๑กองธุรการ๔.๑.๒.๒กองจัดหาและคลังพัสดุอะไหล่๔.๑.๒.๓กองผลิตชิ้นส่วนอะไหล่และอุปกรณ์๔.๑.๒.๔กองซ่อมบำรุงเครื่องจักร๔.๑.๒.๕กองซ่อมบำรุงระบบพลังงานและสาธารณูปโภค๔.๑.๒.๖กองควบคุมการก่อสร้างและสำรวจ๔.๑.๒.๗กองพัฒนาระบบวิศวกรรม๔.๒ฝ่ายวิจัยและพัฒนา มีผู้อำนวยการฝ่ายวิจัยและพัฒนา เป็นผู้รับผิดชอบการบริหารงาน๔.๒.๑มีหน้าที่รับผิดชอบวิจัยและพัฒนาผลิตภัณฑ์บุหรี่ ใบยา สารปรุง วัสดุห่อมวนบรรจุภัณฑ์ เทคนิคการผลิต และทำหน้าที่ในการควบคุมคุณภาพวัตถุดิบต่าง ๆที่ใช้ในการผลิต ตลอดจนการควบคุมคุณภาพบุหรี่สำเร็จรูป รวมทั้งการให้บริการด้านวิชาการที่เกี่ยวกับบุหรี่วัตถุดิบต่าง ๆ และด้านวิทยาศาสตร์ แก่หน่วยงานที่เกี่ยวข้อง๔.๒.๒โครงสร้างและการจัดส่วนงานในการบริหารงานดังนี้๔.๒.๒.๑กองธุรการและบริการข้อมูล๔.๒.๒.๒กองวิเคราะห์วัตถุห่อมวน๔.๒.๒.๓กองวิเคราะห์ผลิตภัณฑ์ยาสูบ๔.๒.๒.๔กองทดลอง๔.๒.๒.๕กองวิจัยและพัฒนาผลิตภัณฑ์๔.๒.๒.๖กองวิเคราะห์สารจากการเผาไหม้บุหรี่๔.๓ฝ่ายวางแผนการผลิต มีผู้อำนวยการฝ่ายวางแผนการผลิต เป็นผู้รับผิดชอบการบริหารงาน๔.๓.๑มีหน้าที่รับผิดชอบวางแผนด้านวัตถุดิบ และแผนการผลิตรายผลิตภัณฑ์ให้มีเพียงพอตามประมาณการจำหน่ายและพัฒนาคุณภาพในส่วนที่เป็นองค์ประกอบของผลิตภัณฑ์และผลิตภัณฑ์สำเร็จรูปเพื่อให้เป็นที่พึงพอใจของกลุ่มภารกิจด้านตลาดและผู้บริโภค๔.๓.๒โครงสร้างและการจัดส่วนงานในการบริหารงานดังนี้๔.๓.๒.๑กองบริหารทั่วไป๔.๓.๒.๒กองวางแผนและบริหารผลิตภัณฑ์๔.๓.๒.๓กองพัฒนาคุณภาพผลิตภัณฑ์๔.๔ฝ่ายจัดหาและรักษาพัสดุ มีผู้อำนวยการฝ่ายจัดหาและรักษาพัสดุเป็นผู้รับผิดชอบการบริหารงาน๔.๔.๑มีหน้าที่รับผิดชอบดูแลการดำเนินงานจัดหา และเก็บรักษาพัสดุ ทั้งจากในประเทศและต่างประเทศสำหรับใช้ในการผลิตบุหรี่ พัสดุอุปกรณ์เครื่องใช้สำนักงานของส่วนงานต่าง ๆของโรงงานยาสูบ อะไหล่เครื่องจักรต่าง ๆ รวมทั้งดูแลรับผิดชอบเกี่ยวกับการวางแผนขนส่งและควบคุมการปฏิบัติงานขนส่งพัสดุให้เป็นไปตามระเบียบปฏิบัติอย่างมีประสิทธิภาพและประสิทธิผลเพื่อสามารถสนับสนุนภารกิจหลักของโรงงานยาสูบ๔.๔.๒โครงสร้างและการจัดส่วนงานในการบริหารงานดังนี้๔.๔.๒.๑กองบริหารทั่วไป๔.๔.๒.๒กองจัดหาในประเทศ๔.๔.๒.๓กองจัดหาต่างประเทศและออกของ๔.๔.๒.๔กองคลังสินค้า๔.๔.๒.๕กองบริหารพัสดุ๔.๔.๒.๖กองขนส่ง๔.๕สำนักการพิมพ์ มีหัวหน้าสำนักการพิมพ์ เป็นผู้รับผิดชอบการบริหารงาน๔.๕.๑ มีหน้าที่รับผิดชอบงานออกแบบบรรจุภัณฑ์ยาสูบและวัสดุห่อมวนต่าง ๆตามความต้องการของฝ่ายตลาดและเป็นไปตามประกาศกระทรวงสาธารณสุข จัดพิมพ์บรรจุภัณฑ์และสิ่งพิมพ์ต่าง ๆ ที่ใช้ในกิจการของโรงงานยาสูบรวมทั้งกำกับดูแลการซ่อมบำรุงรักษาเครื่องพิมพ์ และอุปกรณ์ของสำนักการพิมพ์โรงงานยาสูบ๔.๕.๒ โครงสร้างและการจัดส่วนงานในการบริหารงานดังนี้๔.๕.๒.๑ กองธุรการ๔.๕.๒.๒ กองเตรียมการพิมพ์๔.๕.๒.๓ กองพิมพ์๔.๕.๒.๔ กองซ่อมและรักษาพัสดุ๕.กลุ่มภารกิจด้านการตลาด๕.๑ฝ่ายตลาด มีผู้อำนวยการฝ่ายตลาด เป็นผู้รับผิดชอบการบริหารงาน๕.๑.๑มีหน้าที่รับผิดชอบบริหารงานการตลาดทั้งหมดของโรงงานยาสูบโดยจัดทำแผนพัฒนาการตลาดของโรงงานยาสูบในระยะยาวให้สัมพันธ์กับความต้องการของผู้บริโภคพัฒนากลยุทธ์การตลาด ด้านผลิตภัณฑ์ ด้านราคา ด้านช่องทางการจัดจำหน่ายและด้านส่งเสริมการจำหน่ายให้สอดคล้องกับแผนพัฒนาการตลาดจัดทำและประสานแผนงานการตลาดประจำปี และส่วนแบ่งตลาดของผลิตภัณฑ์ตราต่าง ๆโดยควบคุมแผนปฏิบัติการทางการตลาด และการดำเนินงานต่าง ๆของฝ่ายให้เป็นไปอย่างมีประสิทธิภาพเป็นคณะทำงานหน่วยธุรกิจที่มีกลยุทธ์ร่วมที่ได้รับการแต่งตั้งเพื่อพิจารณาหรือปรับปรุงธุรกิจของโรงงานยาสูบหรือโครงการที่ได้รับมอบหมาย๕.๑.๒โครงสร้างและการจัดส่วนงานในการบริหารงานดังนี้๕.๑.๒.๑กองบริหารทั่วไป๕.๑.๒.๒กองจัดการผลิตภัณฑ์๕.๑.๒.๓กองพัฒนาการตลาด๕.๑.๒.๔กองบริหารช่องทางการจำหน่าย๕.๑.๒.๕กองสื่อสารการตลาด๕.๒ฝ่ายขาย มีผู้อำนวยการฝ่ายขาย เป็นผู้รับผิดชอบการบริหารงาน๕.๒.๑มีหน้าที่รับผิดชอบในการกำหนดกลยุทธ์การขายให้สอดคล้องกับยุทธศาสตร์ของโรงงานยาสูบในการเพิ่มยอดขายโดยทำงานร่วมอย่างใกล้ชิดกับฝ่ายตลาดและฝ่ายวางแผนการผลิตกำหนดกลยุทธ์การขายในภาวการณ์กีดกันจากกฎหมายและการต่อต้านการสูบบุหรี่จากหน่วยงานของรัฐองค์กรพัฒนาการเอกชนและผู้บริโภค โดยการรักษาฐานลูกค้าเดิมและเพิ่มช่องทางการขายเพื่อหาลูกค้าใหม่รับผิดชอบศูนย์ข้อมูลลูกค้าและสร้างความสัมพันธ์ที่ดีกับลูกค้าควบคุมการวางแผนกลยุทธ์การขาย การปฏิบัติการขาย ควบคุมการจัดทำแผนการขายการบริหารลูกค้าสัมพันธ์ การควบคุมคลังสินค้า และการกระจายสินค้า๕.๒.๒โครงสร้างและการจัดส่วนงานในการบริหารงานดังนี้๕.๒.๒.๑กองบริหารทั่วไป๕.๒.๒.๒กองบริหารขาย๕.๒.๒.๓กองปฏิบัติการขาย๕.๒.๒.๔กองคลังผลิตภัณฑ์๕.๒.๒.๕กองวางแผนกลยุทธการขาย๕.๒.๒.๖กองลูกค้าสัมพันธ์๕.๓ฝ่ายการแพทย์ มีผู้อำนวยการฝ่ายการแพทย์ เป็นผู้รับผิดชอบการบริหารงาน๕.๓.๑มีหน้าที่รับผิดชอบให้การรักษาพยาบาล และป้องกันโรคแก่พนักงานยาสูบ ครอบครัวและบุคคลภายนอกตามระเบียบว่าด้วยการรักษาพยาบาลของโรงงานยาสูบกำหนดไว้ตรวจสุขภาพประจำปีตรวจสุขภาพผู้สูงอายุเฉพาะพนักงานยาสูบและตรวจร่างกายผู้สมัครเข้าทำงานใหม่โดยมีโรงพยาบาลโรงงานยาสูบเป็นศูนย์กลางในการให้บริการซึ่งมีเตียงรับผู้ป่วยไว้รักษาในโรงพยาบาลได้ประมาณ ๑๒๐ เตียง๕.๓.๒โครงสร้างและการจัดส่วนงานในการบริหารงานดังนี้๕.๓.๒.๑กองธุรการ๕.๓.๒.๒กองบัญชีและการเงิน๕.๓.๒.๓กองอายุรกรรม๕.๓.๒.๔กองศัลยกรรม๕.๓.๒.๕กองสูตินรีเวช๕.๓.๒.๖กองทันตกรรม๕.๓.๒.๗กองพยาธิวิทยา๕.๓.๒.๘กองจักษุ โสต ศอ นาสิก๕.๓.๒.๙กองกุมารเวช๕.๓.๒.๑๐กองรังสี๕.๓.๒.๑๑กองเภสัชกรรม๕.๓.๒.๑๒กองพยาบาล๕.๔สำนักป้องกันบุหรี่ผิดกฎหมาย มีหัวหน้าสำนักป้องกันบุหรี่ผิดกฎหมายเป็นผู้รับผิดชอบการบริหารงาน๕.๔.๑สายงานการบังคับบัญชาขึ้นตรงรองผู้อำนวยการยาสูบด้านตลาดและอยู่ภายใต้การกำกับดูแลด้านนโยบายและแนวทางปฏิบัติของคณะอนุกรรมการกำหนดนโยบายป้องกันและปราบปรามการปลอมแปลงบุหรี่จัดตั้งขึ้นโดยมีวัตถุประสงค์เพื่อรับผิดชอบงานด้านการป้องกันและปราบปรามการลักลอบค้าบุหรี่ผิดกฎหมายทุกประเภทควบคุมการแพร่กระจายของการค้าบุหรี่ผิดกฎหมายและสกัดกั้นไม่ให้บุหรี่ดังกล่าวแทรกเข้าสู่ตลาด๕.๔.๒โครงสร้างและการจัดส่วนงานในการบริหารงานดังนี้๕.๔.๒.๑กองธุรการ๕.๔.๒.๒งานป้องกันและปราบปราม๖.กลุ่มภารกิจด้านใบยา๖.๑ฝ่ายใบยา มีผู้อำนวยการฝ่ายใบยา เป็นผู้รับผิดชอบการบริหารงาน๖.๑.๑มีหน้าที่รับผิดชอบควบคุมพัฒนาคุณภาพใบยา แนะนำส่งเสริมการผลิตและการจัดหาใบยาสูบในประเทศ ดำเนินการเกี่ยวกับจัดอัตราส่วนผสมของใบยาชนิดต่าง ๆการแยกก้านและอบใบยา เวอร์ยิเนียร์ เบอร์เลย์ การทำความสะอาดใบยาเตอร์กิชการบรรจุหีบห่อใบยา ดูแลรักษาใบยาที่อบแล้วซึ่งเก็บรักษาที่โกดังเก็บใบยาในส่วนภูมิภาคตลอดจนควบคุมการขนส่งใบยามายังโรงงานยาสูบ กรุงเทพฯ๖.๑.๒โครงสร้างและการจัดส่วนงานในการบริหารงานดังนี้๖.๑.๒.๑กองธุรการ๖.๑.๒.๒กองมาตรฐานใบยา๖.๑.๒.๓กองจัดการใบยาและพัสดุไร่๖.๑.๒.๔กองประสานงานภูมิภาค๖.๑.๒.๕สำนักงานยาสูบ มี ๘ แห่ง ได้แก่ สำนักงานยาสูบเชียงใหม่ เชียงราย สุโขทัย แพร่บ้านไผ่ เพชรบูรณ์ นครพนม หนองคาย แต่ละสำนักงานมีส่วนงานในความรับผิดชอบกำกับดูแลประกอบด้วย๑)กองธุรการและบัญชี๒)กองจัดหาใบยา๖.๑.๒.๖โรงอบใบยาเด่นชัย มีส่วนงานในความรับผิดชอบกำกับดูแล ประกอบด้วย๑)กองธุรการและบัญชี๒)กองอบใบยา๓)กองซ่อมบำรุงรักษา๖.๑.๒.๗สถานีทดลองยาสูบแม่โจ้ มีส่วนงานในความรับผิดชอบกำกับดูแล ประกอบด้วย๑)กองธุรการและบัญชี๒)กองเกษตรกรรม๓)กองดินและปุ๋ย๔)กองกีฏวิทยา๕)กองโรควิทยา๖)กองเกษตรวิศวกรรม๖.๒สายงานผู้ชำนาญการปรุง/สายงานผู้ชำนาญการใบยามีหน้าที่รับผิดชอบศึกษาวิจัยและพัฒนา คิดค้น กำหนด และปรับปรุงสูตรบุหรี่รสต่าง ๆ ทุกตราทดลองออกผลิตภัณฑ์ตามนโยบายของโรงงานยาสูบรวมทั้งให้คำปรึกษาเสนอแนะต่อผู้อำนวยการยาสูบเกี่ยวกับการปรับปรุงคุณภาพบุหรี่ไม่มีฐานะเป็นส่วนงาน และไม่มีการจัดแบ่งส่วนงานย่อย ๆโดยอยู่ในความรับผิดชอบของรองผู้อำนวยการยาสูบด้านใบยาตอนที่ ๔สถานที่ติดต่อเพื่อขอรับข้อมูลข่าวสารราชการของโรงงานยาสูบกระทรวงการคลัง การติดต่อขอคำแนะนำ หรือขอรับข้อมูลข่าวสารของโรงงานยาสูบกระทรวงการคลัง ติดต่อได้ที่ศูนย์ข้อมูลข่าวสาร/ประชาสัมพันธ์ กองสื่อสารองค์กร ฝ่ายอำนวยการและสื่อสารองค์กร โรงงานยาสูบกระทรวงการคลัง เลขที่ ๑๘๔ ถนนพระราม ๔แขวงคลองเตย เขตคลองเตย กรุงเทพฯ ๑๐๑๑๐ โทรศัพท์ ๐-๒๒๒๙-๑๐๐๐ โทรสาร๐-๒๒๒๙-๑๒๙๙, หรือ www.thaitobacco.or.thประกาศ ณ วันที่ ๑๒เมษายน พ.ศ. ๒๕๖๐ดาวน้อย สุทธินิภาพันธ์ผู้อำนวยการยาสูบอัญชลี/จัดทำ๑๙ มิถุนายน๒๕๖๐พิมพ์มาดา/ตรวจ๑๙ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนที่ ๔๕ ง/หน้า ๑๔๔/๑๕ มิถุนายน ๒๕๖๐